
Ajka város Önkormányzata képviselő-testületének 37/2010.(XII.22.), a 24/2010. (IX.7.)a 11/2010.(III.17.), a 4/2010.(II.11.), a 34/2009.(XI.13.), a 11/2008.(III.31.), a 10/2007.(III.19.), a 2/2007. (I.26.), a 45/2005. (XI.22.), 36/2005.(IX.13) a  9/2005.(II.16.), a és  a 44/2003.(XII.17. ) rendeleteivel módosított       

 8 /2003.(III.27.) rendelete a lakáshoz jutók és telekvásárlók támogatásáról
(Egységes szerkezetben)
Ajka város Önkormányzata Képviselő-testülete az 1999. évi CXXV. tv 91. § (1) bekezdés e.) pontja és a végrehajtására alkotott 12/2001. (I.31.) Kormányrendelet 23. §-ában kapott felhatalmazás alapján a lakáshoz jutók, és telekvásárlók támogatására a következő rendeletet alkotja.

1.§.

(1)
 Támogatásban részesülhetnek azok a személyek, akik megfelelnek az e rendeletben meghatározott feltételeknek és Ajka városban lakótelket vásárolnak, lakást építenek, vásárolnak, bővítenek vagy tetőtér beépítéssel önálló lakást alakítanak ki, vagy nem lakáscélú ingatlan átalakításával szerzik meg lakástulajdonukat.”

(2) Támogatásban részesülhetnek azok is, akik minőségi lakáscserével a tulajdonukban lévő lakás helyett jogos lakásigényüket meg nem haladó mértékű másik lakást építenek.

(3) Támogatásban részesülhetnek azok is, akik minőségi lakáscserével a tulajdonukban lévő lakás helyett jogos lakásigényüket meg nem haladó mértékű másik új lakást vásárolnak.

(4)
 Támogatásban részesülhetnek azok az egy vagy többgyermekes családok is, akik a tulajdonukban lévő lakás helyett a 12/2001.(I. 31.) Korm. rendelet 3. § (2) bekezdés szerinti jogos lakásigény mértékét meg nem haladó, a korábbinál nagyobb másik használt lakást vásárolnak.
(5)
 Támogatásban részesülhetnek azok a személyek is, akik a tulajdonukban lévő lakóépület alapterületének növelésével lakásukat legalább egy lakószobával bővítik, feltéve, hogy az így kialakított lakás a lakásigény mértéke tekintetében megfelel a 12/2001. (I. 31.) Korm. rendelet 3. § (2) bekezdésében foglaltaknak.

(6)
 Helyi támogatásban részesülhetnek a 45 év alatti (házastársak és élettársak közül legalább az egyik 45 év alatti)

- fiatal házasok, 

- élettársi kapcsolatban élő személyek, 

- saját háztartásukban legalább egy kiskorú eltartásáról gondoskodó házasok vagy élettársak,

- egyedülálló gyermekes személyek

- egyedülállóak

ha egyébként megfelelnek az e rendeletben meghatározott feltételeknek.
(7) Házastársak, élettársak kizárólag együtt részesíthetők támogatásban azzal, hogy a támogatással érintett ingatlanon együttesen és kizárólagosan szereznek tulajdonjogot.

(8) Méltányosságból a támogatásban részesülő szülője a támogatással érintett ingatlanon haszonélvezeti jogot szerezhet, amennyiben hitelt érdemlő módon bizonyítja, hogy tulajdonrésze eladásával, vagy készpénzzel segítette a támogatást igénylő lakáshoz jutását. 
2.§.

(1) A lakástulajdon megszerzéséhez akkor nyújtható támogatás, ha a megvásárlásra vagy megépítésre kerülő lakásingatlan a lakásigény mértéke tekintetében megfelel a 12/2001. (I. 31.) Kormány rendelet 3. § (2) bekezdésében foglaltaknak.

(2)
 A pályázat akkor is benyújtható, ha a pályázó korábban a tulajdonában lévő lakás megszerzéséhez részesült ugyan önkormányzati támogatásban, de annak összege nem érte el a rendelet 6. §-ában meghatározott mértékét, továbbá, ha a korábban kapott támogatás fennmaradó részét egy összegben visszafizette vagy a Humán és Népjóléti Bizottság a 10. § szerinti hozzájárulást megadta.
A támogatás együttes összege (a korábbi támogatást is figyelembe véve) nem haladhatja meg a 6.§-ban meghatározott mértéket.
(3) Az (1) bekezdés szerinti lakásigény méltányolható, ha a lakás telekárat nem tartalmazó építési költsége (vételi ára) az ugyanolyan szobaszámú lakásoknak a 12/2001. Korm. rendelet mellékletében szereplő építési átlagköltséget nem haladja meg.
(4) Az együttlakó fiatal gyermektelen házaspár, élettársak esetében a méltányolható lakásigény meghatározásánál legfeljebb két születendő gyermeket, egygyermekes fiatal házaspárok, élettársak esetében további egy születendő gyermeket is számításba kell venni. 

3.§.

A támogatás az építkezők, telek-, és lakásvásárlók részére csak akkor állapítható meg:

- ha nincs lakástulajdonuk, illetve a tulajdonukban lévő lakást legalább a vásárlással, építkezéssel egy időben értékesítik, és ezt előszerződéssel vagy adásvételi szerződéssel igazolják,

- ha öröklés útján szerzett és haszonélvezettel terhelt tulajdonuk van, de a lakásingatlanban a haszonélvező lakik,

- ha az önkormányzati bérlakás határozatlan idejű bérleti jogviszonyáról az önkormányzat javára lemondtak.

4.§.

Nem állapítható meg támogatás a pályázóknak:

· ha pályázók családjában az 1 főre jutó jövedelem meghaladja a mindenkori öregségi nyugdíj legkisebb összegének négyszeresét,

· ha pályázók családjában az 1 főre jutó jövedelem nem éri el a mindenkori öregségi nyugdíj legkisebb összegének másfélszeresét,

· ha pályázók egyike sem rendelkezik határozatlan időtartamú munkaviszonnyal, közszolgálati, közalkalmazotti, szolgálati jogviszonnyal, vagy munkaviszony jellegű jogviszonnyal.

· ha pályázó a pénzintézettel a lakásvásárlásra, építésre vonatkozó hitelszerződést már

           megkötötte.

· aki a támogatás iránt benyújtott pályázatában olyan valótlan adatot közöl, mely számára jogtalan előnyt jelentene, különösen ha a jövedelmi-vagyoni viszonyaikról adott nyilatkozata tartalmaz valótlan adatot,

· lakásvásárlás esetén az eladó az igénylőnek a Polgári Törvénykönyvről szóló 1959. évi IV. törvény 685. § b.) pontja szerinti közeli hozzátartozója vagy élettársa.  

5.§.

(1) 
A támogatás elnyerésére a Humán és Népjóléti Bizottság (továbbiakban: Bizottság) évente, a költségvetési rendelet elfogadását követő első bizottsági ülésén pályázatot ír ki. A pályázatot a helyi sajtóban közzé kell tenni. A pályázati hirdetményben a Bizottságnak meg kell állapítani azt az időpontot ameddig a pályázatok benyújthatók.

(2) A pályázatokat a Polgármesteri Hivatalban kell benyújtani, a hivatal által készített formanyomtatványon. A pályázatnak tartalmazni kell:

· a pályázók személyi adatait

· a megvásárolandó lakótelek várható tulajdonosainak személyi adatait

· a megszerezni kívánt lakóingatlanba, a pályázókkal együtt költöző személyek adatait

· az építendő ingatlanba, a pályázókkal együtt költöző személyek adatait

· a pályázók vagyoni helyzetét

· a rendelkezésre álló anyagi fedezetet

· a megszerezni kívánt lakóingatlan nagyságát, szobaszámát, vételárát vagy bekerülési költségét

· az építeni kívánt lakóingatlan nagyságát, szobaszámát, vételárát vagy bekerülési költségét

(3) 
A pályázathoz mellékelni kell:

· a pályázók és a velük közös háztartásban élők a kérelem benyújtását megelőző havi átlagjövedelméről szóló igazolásokat (jövedelem: a családi pótlék, gyermektartásdíj, árvaellátás és az önkormányzattól kapott rendszeres pénzellátás)

· lakásvásárlás esetén az adásvételi szerződést vagy előszerződést, 

· építési telket vásárlóknál a vásárlásról szóló adásvételi szerződés másolatát,

· építkezés esetén a jogerős építési engedély másolatát, a tervező által készített a lakás bekerülési költségéről készült kimutatást és tervrajzot,

· a lakásingatlan, építési telek 30 napnál nem régebbi tulajdoni lapjának másolatát.” 

(4)

  (5) 


 Az Ajkai Kistérségben 2010. október 4. napján bekövetkezett vörösiszap-katasztrófa sújtotta települések lakosai által benyújtott igényeket a Bizottság érvényben levő pályázati kiírás hiányában is jogosult elbírálni a soron következő bizottsági ülésén.
6.§.

(1) 
A támogatás juttatásáról, formájáról és mértékéről a Bizottság határoz.

(2) A támogatás megítélésénél előnyt élvez, aki Ajka város önkormányzatától vásárol építési telket, és azon építkezik, illetve Ajka város Önkormányzatának tulajdonában (résztulajdonában) álló gazdasági társaság által eladott telket, vagy épített új lakást vásárol. A támogatás megítélésénél – egyébként azonos feltételek mellett – megelőzik az alábbi sorrendben:

· a pályakezdő fiatal házasok a többi pályázót,

· a fiatal házasok az egyedülálló gyermekeseket és élettársi jogviszonyban élőket,

· a többgyermekes családok a kisebb családokat,

· az építkezők a lakásvásárlókat,

· a zsúfoltan lakók a rendezett körülmények között lakókat.

(3) 
  A pályázók  egyéni körülményeik alapján a következő támogatásban részesíthetők:

a.)  legfeljebb 2.000.000.- Ft-ig terjedő támogatást kaphat az a pályázó, aki új lakást épít:

1.  a támogatás összege gyermektelen pályázónál 1 születendő gyermek vállalása esetén 2.300.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 2.500.000.-Ft,

2.  a támogatás összege 1 gyermeket nevelő család esetén 2.300.000.-Ft,  2 vagy több gyermeket nevelő család esetén 2.500.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 2.300.000.-Ft, amennyiben házastársa vagy élettársa is súlyos fogyatékos személynek minősül a támogatás összege 2.500.000.-Ft 

 b.) 
legfeljebb 2.000.000.- Ft-ig terjedő támogatást kaphat az a pályázó, aki új lakást vásárol.

1.  a támogatás összege gyermektelen pályázónál 1 születendő gyermek vállalása esetén 2.300.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 2.500.000.-Ft,

2. a támogatás összege 1 gyermeket nevelő család esetén 2.300.000.-Ft,  2 vagy több gyermeket nevelő család esetén 2.500.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 2.300.000.-Ft, amennyiben házastársa vagy élettársa is súlyos fogyatékos személynek minősül a támogatás összege 2.500.000.-Ft 

c.) legfeljebb 1.000.000.- Ft-ig terjedő támogatást kaphat az a pályázó, aki tetőtér beépítéssel önálló lakást alakít ki, vagy nem lakáscélú ingatlan átépítésével önálló lakást alakít ki.

1.  a támogatás összege gyermektelen pályázónál 1 születendő gyermek vállalása esetén 1.150.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 1.250.000.-Ft,

2. a támogatás összege 1 gyermeket nevelő család esetén 1.150.000.-Ft,  2 vagy több gyermeket nevelő család esetén 1.250.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 1.150.000.-Ft, amennyiben házastársa vagy élettársa is súlyos fogyatékos személynek minősül a támogatás összege 1.250.000.-Ft 

d.) legfeljebb 700.000.- Ft-ig terjedő támogatást kaphat az a pályázó, aki első lakáshoz jutó, ha a pályázó a lakásgondját használt lakás vásárlásával kívánja megoldani,

1.  a támogatás összege gyermektelen pályázónál 1 születendő gyermek vállalása esetén 805.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 875.000.-Ft,

2. a támogatás összege 1 gyermeket nevelő család esetén 805.000.-Ft,  2 vagy több gyermeket nevelő család esetén 875.000.-Ft,

3. a pályázó e rendeletben meghatározott súlyos fogyatékos személynek minősül  a  támogatás összege 805.000.-Ft, amennyiben házastársa vagy élettársa is súlyos fogyatékos személynek minősül a támogatás összege 875.000.-Ft 

e.) legfeljebb 600.000.- Ft-ig terjedő támogatást kaphat az a pályázó, aki első lakáshoz jutó és gyermekét egyedül neveli vagy első lakáshoz jutó és élettársi kapcsolatban él, ha használt lakást vásárol,

1.  a támogatás összege gyermektelen pályázónál 1 születendő gyermek vállalása esetén 690.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 750.000.-Ft,

2. a támogatás összege 1 gyermeket nevelő család esetén 690.000.-Ft,  2 vagy több gyermeket nevelő család esetén 750.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 690.000.-Ft, amennyiben házastársa vagy élettársa is súlyos fogyatékos személynek minősül a támogatás összege 750.000.-Ft 

f.) legfeljebb 500.000.- Ft-ig terjedő támogatást kaphat az a pályázó, aki első lakáshoz jutó, egyedül él és lakásgondját használt lakás megvásárlásával kívánja megoldani,

1.  a támogatás összege gyermektelen pályázónál 1 születendő gyermek vállalása esetén 575.000.-Ft, valamint gyermektelen pályázónál 2 születendő gyermek vállalása esetén 625.000.-Ft,

2. a pályázó e rendeletben meghatározott súlyos fogyatékos személynek minősül a támogatás összege 575.000.-Ft, amennyiben házastársa vagy élettársa is súlyos fogyatékos személynek minősül a támogatás összege 625.000.-Ft 

g.) legfeljebb 500.000.- Ft-ig terjedő támogatást kaphat az a pályázó, aki az 1.§ (5) bekezdésében meghatározott bővítéshez kéri a támogatást,

1.  a támogatás összege gyermektelen pályázónál 1 születendő gyermek vállalása esetén 575.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 625.000.-Ft,

2. a támogatás összege 1 gyermeket nevelő család esetén 575.000.-Ft,  2 vagy több gyermeket nevelő család esetén 625.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 575.000.-Ft, amennyiben házastársa vagy élettársa is súlyos fogyatékos személynek minősül a támogatás összege 625.000.-Ft 

h.) legfeljebb 500.000.- Ft-ig terjedő támogatást kaphat az a pályázó, aki gyermeket nevel és a tulajdonában lévő lakás helyett, legalább 1 szobával nagyobb másik használt lakást vásárol,

1.  a támogatás összege gyermektelen pályázónál 1 születendő gyermek vállalása esetén 575.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 625.000.-Ft,

2. a támogatás összege 1 gyermeket nevelő család esetén 575.000.-Ft,  2 vagy több gyermeket nevelő család esetén 625.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 575.000.-Ft, amennyiben házastársa vagy élettársa is súlyos fogyatékos személynek minősül a támogatás összege 625.000.-Ft 

i.) legfeljebb 1.000.000.- Ft-ig terjedő támogatást kaphat az a pályázó, aki új lakást épít, amennyiben telekvásárlási támogatásban részesült.

1.  a támogatás összege gyermektelen pályázónál 1 születendő gyermek vállalása esetén 1.150.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 1.250.000.-Ft,

2.  a támogatás összege 1 gyermeket nevelő család esetén 1.150.000.-Ft,  2 vagy több gyermeket nevelő család esetén 1.250.000.-Ft,

3. a pályázó e rendeletben meghatározott súlyos fogyatékos személynek minősül a támogatás összege 1.150.000.-Ft, amennyiben házastársa vagy élettársa is súlyos fogyatékos személynek minősül a támogatás összege 1.250.000.-Ft 

(4)
 A pályázók közül a telket vásárlók, egyéni körülményeik alapján a következő   támogatásban részesíthetők: 

1. a.) legfeljebb 3.000.000.-Ft összegű támogatást kaphat az a pályázó, aki Ajka      városban építési telket vásárol,

b.) a támogatás összege gyermektelen pályázónál 1 születendő gyermek vállalása esetén 3.450.000.-Ft, gyermekes pályázónál további egy születendő gyermek vállalása esetén illetve gyermektelen pályázónál 2 születendő gyermek vállalása esetén 3.750.000.-Ft,

c.) a támogatás összege 1 gyermeket nevelő család esetén 3.450.000.-Ft,  2 vagy több gyermeket nevelő család esetén 3.750.000.-Ft,

d.) a pályázó e rendeletben meghatározott súlyos fogyatékos személynek minősül a támogatás összege 3.450.000.-Ft, amennyiben házastársa vagy élettársa is súlyos fogyatékos személynek minősül a támogatás összege 3.750.000.-Ft. 

2.
  Az 1. pont szerint megállapított támogatási összeg 2/3-ának kiutalására a telekvásárlással egyidejűleg, a további 1/3-ad rész támogatási összeg kiutalására a használatba vételi engedély jogerőre emelkedését követően kerülhet sor..   

(5)
     A 6. § (3) és (4) bekezdése szerint megítélt támogatási összegből 50%-a vissza nem   

      térítendő támogatásként, a fennmaradó 50% kamatmentes kölcsönként nyújtható.

(6)
  Építkezők esetén a pályázat támogatása a jogerős használatbavételi engedély         kiadásáig   igényelhető, az egyéb feltételek megléte mellett
(7) A támogatással megszerzett ingatlant a 7. § szerinti támogatási szerződésben meghatározott feltételek szerint elidegenítési és terhelési tilalom terheli. A jelzálogjog, valamint az elidegenítési és terhelési tilalom bejegyzésért a fizetendő mindenkori igazgatási szolgáltatási díj Körzeti Földhivatal felé való befizetése a támogatásban részesülőt (részesülőket) terheli.
(8) A (3) bekezdésben meghatározott támogatási összegek tekintetében a gyermekvállalás teljesítésre vonatkozó határidő egy gyermekvállalása esetén 2 év, két gyermekvállalása esetén 4 év. 

(9) A vállalt gyermek megszületésére vonatkozó határidőt a támogatási szerződés aláírásától kell számítani. A gyermekvállalásra vonatkozó határidő a terhesség időszakára egyszer meghosszabbítható, ha a terhességet orvosi bizonyítvánnyal a vállalás határidőig igazolják. 

(10) A gyermekvállalás teljesítéseként kell elfogadni a pályázó örökbefogadott, valamint bírósági vagy hatósági határozat következtében utóbb a háztartásba került vérszerinti gyermeket, melynek megtörténtét jogerős bírósági vagy hatósági határozat igazolja. 

(11) Amennyiben a támogatott a gyermekvállalást nem teljesíti vagy csak részben teljesíti, úgy a gyermekvállalási határidő leteltét követő hónap első napját követően a   támogatási szerződést a polgármester felmondja és felszólítja a támogatottat a gyermekvállalás okán megállapított többlettámogatás Ptk.-ban meghatározott mértékű késedelmi kamattal növelt egy összegben történő visszafizetésére. 

(12) Amennyiben a támogatott a gyermekvállalást nem teljesíti, de a külön jogszabály szerinti egészségügyi szolgáltató által kiállított igazolást a gyermekvállalási határidő lejártáig csatolja, úgy a gyermekvállalás okán megállapított többlettámogatást kamatmentesen kell visszafizetnie. 

(13) A (12) bekezdésben meghatározott esetben csak olyan igazolás fogadható el, amely alapján megállapítható, hogy a támogatási szerződés megkötésének időpontja megelőzi a kizáró ok megállapításának időpontját.     

7.§.

(1) A kamatmentes kölcsönt legfeljebb 5 év alatt köteles a támogatott visszafizetni, a törlesztés havi összege azonban 1.000,-Ft-nál kevesebb nem lehet.

(2) 
 A bizottság határozata alapján az önkormányzat nevében  a szerződést a polgármester köti meg.

(3) A támogatási szerződésnek tartalmaznia kell a támogatás módját, mértékét, a felhasználás célját, a kölcsön havi törlesztő részletét és a visszafizetés határidejét.                                                                                                         A szerződésnek továbbá tartalmaznia kell a kamatmentes kölcsön erejéig az önkormányzat javára az ingatlan nyilvántartásba a jelzálogjog, ennek biztosítására az elidegenítési és terhelési tilalom bejegyzéséről a hozzájárulást, továbbá a szerződésszegés eseteit és következményeire való felhívást.

(4) Amennyiben a támogatásban részesített építkező nem a saját tulajdonában álló ingatlanon kíván lakást létesíteni, a támogatási szerződés csak akkor köthető meg, ha az ingatlan tulajdonosa írásban nyilatkozott: hozzájárul az önkormányzat javára szóló jelzálogjog, ingatlan nyilvántartásba történő bejegyzéséhez.

(5) Az önkormányzat a 6.§ (7) bekezdése, valamint a 7. § (3)-(4) bekezdés alapján jelzálogjoggal, illetve elidegenítési és terhelési tilalommal terhelt ingatlanhoz a támogatásban részesülő(k) által igényelt további, az állam, valamely hitelintézet, vagy a támogatást vagy kölcsönt folyósító szervezet javára az újabb jelzálogjog, illetve az újabb jelzálogjogot biztosító elidegenítési és terhelési tilalom ingatlan-nyilvántartási bejegyeztetéséhez - a támogatásban részesülő(k) erre irányuló kérelme esetén – a hozzájárulást köteles megadni.

8.§.

A megkötött támogatási szerződés alapján a polgármester a támogatás pénzintézethez történő utalásáról akkor intézkedik, ha támogatásban részesítettek benyújtják a polgármesteri hivatalhoz a bank igazolását hitelképességükről.

9.§.

(1) Lakásvásárló a támogatási szerződés megkötését követő második hónap 1. napjától, az építkező a szerződés megkötését követően egy év múlva köteles a kamatmentes kölcsön törlesztését megkezdeni.

(2) Amennyiben a támogatott a kamatmentes kölcsön háromhavi törlesztő részletével késedelembe esik, és a hátralékos törlesztő részletek befizetésére vonatkozóan írásbeli felszólítás ellenére a törlesztő részleteket nem fizeti be, szerződésszegést követ el.

(3) Szerződésszegének minősül, ha a támogatással vásárolt lakásba a tulajdonos életvitelszerűen nem költözik be, és lakóhelyet nem létesít. Szerződésszegésnek minősül az is ha a tulajdonos a támogatással vásárolt lakást bérbeadással hasznosítja.

(4) Szerződésszegés esetén a szerződést a polgármesternek fel kell mondani és a vissza nem térítendő támogatás teljes összegét, valamint a kamatmentes kölcsönből még fennálló tartozást a Ptk-ban meghatározott mértékű késedelmi kamattal egy összegben kell visszafizettetni. 

(5) 
Kivételes méltánylást érdemlő esetben kérelemre a bizottság egyetértésével a szerződés felmondásától a polgármester eltekinthet.

10.§.

(1) Ha a támogatás felhasználásával szerzett lakást a használatbavételi engedély megadását, illetve az adásvételi szerződés megkötését követő 10 éven belül elidegenítik a vissza nem térítendő támogatást és a kamatmentes kölcsön még ki nem egyenlített részét támogatásban részesített köteles egy összegben visszafizetni.

(2) 
A bizottság hozzájárulásával nem kell a támogatást egy összegben visszafizetni, ha a lakást

· azért idegenítik el, mert építéssel vagy vásárlással nagyobb értékű lakást kívánnak 

      Ajka városban szerezni,

· házasság vagy élettársi kapcsolat megszűnése esetén a vagyonközösség megszűntetése érdekében idegenítik el a lakást és legalább a volt házastársak vagy élettársak egyike másik lakást vásárol.

11.§.

Ha a támogatásban részesített család anyagi és szociális helyzete jelentősen romlik, és a  kamatmentes kölcsön havi törlesztése létfenntartásukat veszélyezteti, kérelemre a bizottság a támogatásban részesített egyéni helyzetének vizsgálata után a kamatmentes kölcsön törlesztését 6 hónapra felfüggesztheti. A hat hónap után újabb kérelem esetén a bizottság a kölcsönt vagy annak egy részét vissza nem térítendő támogatásra módosíthatja.

12.§.

Értelmező és záró rendelkezések
(1) 
E rendelet alkalmazásában az egyes fogalmak jelentése a következő:

a.) fiatal házas: fiatal a házaspár, ha a lakásvásárlás, lakásépítés, telekvásárlás esetén a pályázat elbírálásakor legalább a házastársak egyike nem töltötte be a 40. életévét.

b.) új lakás: az alapozási munkáktól kezdődően teljes egészében újonnan épített lakás, amely elkészültét követően használatbavételi engedély köteles 

c.) használt lakás: a lakhatás feltételeinek a vonatkozó jogszabályi követelmények szerint megfelelő, használatbavételi vagy fennmaradási engedéllyel rendelkező, új lakásnak nem minősülő lakóegység 

d.) 
lakásigény mértéke: az igénylő és a vele együtt költöző családtagok számától függően

-  egy-két személy esetében: legalább egy és legfeljebb három  lakószoba

-  három személy esetében: legalább másfél és legfeljebb három és fél lakószoba,

- négy személy esetében: legalább kettő és legfeljebb négy lakószoba

Minden további személy esetében fél lakószobával nő a lakásigény mértéke.

Három vagy több gyermeket nevelő család esetében minden további személynél a lakásigény mértékének alsó határa fél szobával, de legfeljebb három lakószobáig nő, felső határa egy lakószobával nő. Kettő fél lakószobát egy lakószobaként kell figyelembe venni. 

Az együttlakó fiatal gyermektelen házaspár, élettársak esetében a méltányolható lakásigény meghatározásánál legfeljebb két születendő gyermeket, egygyermekes fiatal házaspárok, élettársak esetében további egy születendő gyermeket is számításba kell venni. 

e.) A 2.§ (3) bekezdés szerinti méltányolható lakásigény alkalmazásához a lakásépítés  

      (lakásvásárlás) - telekárat nem tartalmazó - költsége (ára) a következő: 

1 
szobás lakás



  9.500.000.-Ft

1,5
szobás lakás



11.500.000.-Ft

2
szobás lakás



14.000.000.-Ft

2,5
szobás lakás



16.500.000.-Ft

3
szobás lakás



18.500.000.-Ft

3,5
szobás lakás



21.000.000.-Ft

4
szobás lakás



22.500.000.-Ft
f., A támogatás megállapítása szempontjából gyermek, aki
1.    a 16. életévét még nem töltötte be,

2.    a 16. életévét már betöltötte, de oktatási intézmény nappali tagozatán tanul és a   

       25. életévét még nem érte el,

3.    a 16. életévét már betöltötte, de munkaképesség-csökkenést, illetve 

       egészségkárosodást szenvedett személy és ez az állapota legalább egy éve tart,     

       vagy egy év alatt előreláthatóan nem szűnik meg.

g.,  A támogatás megállapítása szempontjából súlyosan fogyatékos: az, aki érzékszervi - így különösen látás-, hallásszervi, mozgásszervi, értelmi képességeit jelentős mértékben vagy egyáltalán nem birtokolja, illetőleg a kommunikációjában számottevően korlátozott, és ez számára tartós hátrányt jelent a társadalmi életben való aktív részvétel során és részére külön jogszabályban meghatározott fogyatékossági támogatást, vakok személyi járadékát illetve magasabb összegű családi pótlékot folyósítanak. 

(2)

Ez a rendelet 2003. március 31. napján lép hatályba. A rendelet hatálybalépésével egyidejűleg az 5/1999.(II.25.) rendelet hatályát veszti.

(3) 
E rendelet a belső piaci szolgáltatásokról szóló, az Európai Parlament és a Tanács 2006./123/EK irányelvének figyelembevételével felülvizsgálatra került, és azzal összeegyeztethető szabályozást tartalmaz. 
A j k a, 2003. március 6.

Kihirdetés napja: 2003. március 27.

                Schwartz Béla sk.                                                      Dr. Jáger László sk.

                 polgármester                                                                         jegyző

I n d o k o l á s

1. §-hoz: Ez a szakasz kimondja, hogy támogatás csak az ajkai fiataloknak adható. Ajkai a rendelet szerint az, akinek lakóhelye (régi szóhasználat szerint állandó lakcím) a városban van, illetve akinek sehol nincs az országban lakóhelye, de tartózkodási helye (régi szóhasználat szerint „ideiglenes” lakcím) van a városban. A fiatalok lakásgondjukat építéssel, vásárlással (használt lakás is lehet) vagy bővítéssel a városban kívánják megoldani. A rendelet-tervezet kimondja, hogy a támogatás csak a 35 év alattiak részére állapítható meg.  
2. §-hoz: A lakáscélú támogatásokról szóló 12/2001.(I. 31.) Kormányrendelet 3. §. meghatározza személyekhez kötötten a jogos lakásigény mértékét, vagyis hány szobás lakás megszerzéséhez (építés vagy vásárlás) kaphat kedvezményes kamatozású hitelt az állampolgár. A rendelet-tervezet javasolja, hogy az első lakáshoz jutók támogatására azok a fiatalok legyenek jogosultak, akik a központi jogszabály alapján a kedvezményes kamatozású hitelre is jogosultak. Nem javasolja támogatni a tervezet azokat a fiatalokat, akik túl nagy szobaszámú lakást vásárolnak (pl. fiatal házas négy szobás lakáshoz ne kaphasson vissza nem térítendő támogatást vagy kamatmentes kölcsönt.) A fiatal házasok és élettársi jogviszonyban élők elsőbbséget élveznek a többi fiatallal szemben, de csak akkor kaphatnak támogatást, ha a lakást közösen vásárolják.

3. §-hoz: Támogatás a tervezet szerint csak azoknak a fiataloknak adható, akik nem rendelkeznek lakással, vagyis nincs tulajdonuk és nem önkormányzati bérlakás bérlői. Nem zárja ki viszont azt a fiatalt a rendelet-tervezet, aki lakásingatlanban tulajdoni részt örökölt haszonélvezettel terhelten, hiszen az ilyen ingatlan a tulajdonosok részéről nem hasznosítható.

4. §-hoz: A szakasz javasolja kimondani, hogy nem kaphat önkormányzati támogatást, akinek már volt lakásingatlan tulajdona, de azt eladta vagy elajándékozta. Lakásvásárlás, építés esetén a bankoknál a hitelképességet igazolni kell. Munkahely hiányában, illetve minimális jövedelemnél a pénzintézetek nem folyósítanak hitelt. A rendelet-tervezet ezért kimondja, hogy a pályázónak rendelkeznie kell munkahellyel, az egy főre jutó jövedelem haladja meg a mindenkori öregségi nyugdíj legkisebb összegének 150 %-át, mely jelenleg 32.700,-Ft. Ilyen egy főre jutó jövedelemre viszont szükség van ahhoz, hogy a megélhetés mellett a fiatalok tudjanak törleszteni a pénzintézet mellett az önkormányzatnak is. A tervezet viszont javasolja kimondani, hogy ne kaphasson önkormányzati támogatást az, ahol az 1 főre jutó jövedelem meghaladja az öregségi nyugdíj legkisebb összegének négyszeresét, mely jelenleg 87.400,-Ft.  

5. §-hoz: A rendelet-tervezet az ifjúság-, sport és civil kapcsolatok bizottsága és a szociális és egészségügyi bizottsághoz együttesen javasolja telepíteni a hatáskört. Az éves költségvetés elfogadását követően – a rendelkezésre álló pénzügyi forrás ismeretében – a pályázatot a bizottságok kiírják, melyet az AVTV-ben és az Ajkai Szóban közzé kell tennie. A pályázati kiírás tartalmazza a pályázati feltételek mellett a pályázatok benyújtásának határidejét is. A szakasz meghatározza, hogy milyen adatokat kell tartalmaznia a pályázatnak és azt is, melyek a pályázat kötelező elemei. A polgármesteri hivatal munkatársai a pályázóknál környezettanulmányt készítenek annak érdekében, hogy a bizottság a döntéséhez részletes tájékoztatást kapjon a vagyoni, szociális helyzetről.

6. §-hoz: Ez a szakasz a pályázatok elbírálásáról rendelkezik. A bizottságoknak a döntése meghozatalánál elsősorban a pályakezdő fiatal házasokat kell támogatni, a gyermekes családokat. A támogatás összege legfeljebb 500 ezer forint lehet. Ezen belül a bizottságok mérlegelése alapján a nyújtott támogatás fele lehet a vissza nem térítendő támogatás. Természetesen a bizottságok dönthetnek úgy, hogy csak kamatmentes kölcsönt adnak a fiataloknak, olyan döntést azonban nem hozhatnak, hogy csak vissza nem térítendő támogatást biztosítanak a pályázónak.

7. §-hoz: Ez a szakasz a megítélt támogatás igénybevételéről, a visszafizetés idejéről, valamint a megkötendő szerződés kötelező tartalmáról rendelkezik. 

8.§-hoz: A rendelet-tervezet csak akkor ad lehetőséget a polgármesternek a támogatás átutalására, ha az adásvételi szerződésben megjelölt bank, az építkező által megjelölt bank a polgármesteri hivatal felé írásban igazolja pályázó részére a szükséges hitelt folyósítja.

9. §-hoz: Ez a szakasz rendelkezik arról, mikor kell a pályázónak megkezdeni a kamatmentes kölcsön törlesztését. Szabályozza a végrehajtási eljárást, ha a támogatott a szerződésben vállalt kötelezettségét nem teljesíti. Ebben az esetben a szerződésszegésnek az is következménye, hogy a vissza nem térítendő támogatást is kamataival együtt visszaköveteli az önkormányzat.

10. §-hoz: Az önkormányzati támogatással vásárolt, épített lakást 10 évig nem idegenítheti el a támogatott. Eladás, elajándékozás esetén nemcsak a kamatmentes kölcsönből a fennálló tartozást kell egy összegben visszafizetni, hanem a vissza nem térítendő támogatást is. A rendelet két esetben ad lehetőséget a szociális és egészségügyi bizottságnak, hogy ettől eltérjen: ha a fiatalok másik, nagyobb értékű lakásingatlant vásárolnak, vagy válás után a vagyonközösséget megszűntetik. Utóbbi esetben valamelyik félnek akkor is kell lakást vásárolnia, de az lehet kisebb értékű is.

11. §-hoz: Előfordulhat, hogy a fiatal házasok munkahelyüket elveszítik, és nem tudják a kamatmentes kölcsönt törleszteni. Az egyéni körülmények vizsgálata alapján a bizottság dönthet úgy, hogy a törlesztést hat hónapra felfüggesztik. Ez alatt az idő alatt a család anyagi helyzete normalizálódhat. A hat hónap elteltét követően – újabb vizsgálódás után - dönthet a bizottság úgy is, hogy a kamatmentes kölcsönt, vagy annak egy részét vissza nem térítendő támogatásra módosítja.      

12. §-hoz: A rendelet hatályba lépéséről rendelkezik.

A j k a , 2003. március 10.











Dr. Jáger László s.k.


                                                                                            jegyző

� Módosította: 45/2005.(XI.22.) rendelet és új (7), (8) bekezdéssel kiegészítette:4/2010.(II.11.) rendelet


� Módosította:2/2007. (I.26.) rendelet


� Módosította:10/2007.(III.18.)rendelet


� Módosította:10/2007.(III.18.)rendelet


� Módosította:4/2010.(II.11.)rendelet


� Módosította: 2/2007(I.26.) rendelet és új (3), (4) bekezdéssel kiegészített: 4/2010.(II.11.) rendelet


� Kiegészítette: 11/2008.(III.31.) rendelet, módosította: 37/2010.(XII.22.) rendelet


� Módosította: 2/2007. (I.26.) rendelet


� Kiegészítette:4/2010.(II.11.) rendelet


� az (1)- (3) bekezdést módosította:2/2007.(I.26.) rendelet


� Módosította: 37/2010.(XII.22.) rendelet


� Módosította:11/2008.(III.31.) rendelet


� Hatályon kívül helyezte:10/2007.(III.19.) rendelet


� Módosította:37/2010.(XII.22.) rendelet


� Módosította:2/2007.(I.26.) rendelet és új (7) bekezdéssel kiegészítette:4/2010.(II.11.) rendelet, Új (8)-(13) bekezdéssel kiegészítette:11/2010.(III.17.) rendelet


� Módosította:37/2010.(XII.22.) rendelet


� Módosította:11/2010.(III.17.) rendelet


� Módosította: 11/2010.(III.17.) rendelet


� Módosította:24/2010.(IX.7.) rendelet


� Módosította:11/2008.(III.31.) rendelet


� Módosította:11/2008.(III.31.) rendelet


� Új (5) bekezdéssel kiegészítette:4/2010.(II.11.) rendelet


� A (2) bekezdés első mondatát hatályon kívül helyezi


� Módosította:37/2010.(XII.22.) rendelet


� Módosította:37/2010.(XII.22.) rendelet


� Módosította:37/2010.(XII.22.) rendelet


� Új (1) bekezdéssel kiegészítette: 10/2007.(III.19.) rendelet, Új (3) bekezdéssel kiegészítette:34/2009.(XI:13.) rendelet


� Kiegészítette:4/2010.(II.11.) rendelet, Új f.) g.) ponttal kiegészítette:11/2010.(III.17.) rendelet


� Módosította:11/2008.(III.31.) rendelet





